1999.aastal viidi läbi uurimus noorte ootuste kohta riigi perepoliitika suhtes (Kandla jt 2000),  millest selgus, et 50% vastanutest soovib riigi poolt vähemalt keskmise toimetuleku kindlustamist lastega peredele. Praegused pere-, lapse- ja muud sotsiaalsed toetused pere keskmist toimetoimetulekut aga ei taga. Samuti tõestab Kavandatava sündimuskäitumise uuring Eestis (Ainsaar, Tiit 2001) veelkord majanduslike motiivide olulisust sündimuskäitumisel, kusjuures see väljendus peamiselt laste sünni edasilükkamises. Mitmeid aastaid on üldsus läbi meedia avaldanud valitsusele survet parandamaks lastega perede  toimetulekut ning julgustamaks laste sünnitamist kas siis toetuste suurendamise, teenuste mitmekesistamise või muude meetodite abil.